નવી દિલ્હી, 11 જુલાઇ: સાંઇ બાબાની પૂજાનો વિરોધ કરી તેમને ભગવાન ન ગણવાની વાત કહી અચાનક ચર્ચામાં આવેલા શંકરાચાર્ય સ્વામી સ્વરૂપાનંદ સરસ્વતીએ ફરી એકવાર સાંઇ બાબા પર વિવાદાસ્પદ નિવેદન આપ્યું છે. શંકરાચાર્યએ સાંઇ બાબાને ''વેશ્યા પુત્ર'' અને તેમના ભક્તોને ''ચેપી બિમારી' કહ્યાં છે. પોતાની વાતની પુષ્ટિ માટે શંકરાચાર્યએ કહ્યું કે આ બધી જાણકારી ઇન્ટરનેટ પર હાજર છે જેને જે ઇચ્છે તે જોઇ અને વાંચી શકે છે. શંકરાચાર્યએ આ વિવાદાસ્પદ નિવેદન મધ્યપ્રદેશના સિવાનીમાં આપ્યું છે. અત્રે ઉલ્લેખનીય છે કે આ પહેલાં શંકરાચાર્યએ સાંઇબાબાને લૂટેરા અને માંસાહરી ગણાવ્યા હતા.